Kaslanie
Dobrý deň,

Bola som u dr,ze kaslem,boli ma hrdlo a nemam hlas.Dala mi zinat a solmucol.Kasel bol viac suchy a vysilujuci a nedalo sa mi nic vykaslat.Po dobrati atb stale kaslem velmi sucho,skriabe ma v hrdle a hlieny neidu von.Brala som teda erdomed a stale nic nevykaslem.Co by mi pomohlo? Ďakujem
Dobrý deň,
ďakujeme za Vašu otázku.
Kašeľ je reflex dýchacích ciest odstraňujúci hlieny a prípadne aj nečistoty alebo cudzorodé telesá z dýchacích ciest. Liečba vlhkého kašľa sa zameriava na uľahčenie uvoľnenia hlienov z krku a dýchacích ciest. Na uvoľnenie hlienov máme výborné skúsenosti s liekmi Solmucol aj Erdomed. Neuvádzate dĺžku liečby ani jedným z liekov. Dĺžka liečby kašľa závisí od typu a závažnosti klinického stavu. Liečba však má trvať minimálne jeden týždeň aj pri miernych zápaloch dýchacích ciest. Liečba má pokračovať ešte 2-3 dni po ústupe príznakov, aby sa zabezpečila jej úspešnosť. V prípade, že zvýšená tvorba hlienu, ktorá je charakterizovaná kašľom, neustúpi po liečbe v rozsahu 2 týždňov, je potrebné sa opätovne obrátiť na lekára. Rovnako aj v prípade, že sa jednalo o bakteriálne ochorenie dýchacích ciest a po doužívaní antibiotík nenastalo zlepšenie zdravotného stavu, je potrebné danú skutočnosť konzultovať s lekárom. V rámci režimových opatrení je možné podporiť riedenie hlienov pri kašli zvlhčovaním vzduchu alebo inhaláciou Vincentky, prípadne Yabra. Pri zahlienení je nevyhnutné dbať na dostatočný pitný režim.
Prajem skorú úľavu od ťažkostí.
S pozdravom
PharmDr. Veronika Kiabová